
1. Vispārīgā informācija
1.1. Atklāts konkurss (turpmāk – Iepirkums) tiek rīkots saskaņā ar Publisko iepirkumu likuma (turpmāk – PIL) 8.panta pirmās daļas 1.punktu. Iepirkumu izziņo, publicējot paziņojumu par paredzamo Iepirkumu Iepirkuma uzraudzības biroja (turpmāk – IUB) mājas lapā internetā www.iub.gov.lv un Pircēja profilā Elektronisko iepirkumu sistēmā  https://www.eis.gov.lv/EKEIS/Supplier/Organizer/16621  (turpmāk – EIS).
1.2. Iepirkuma identifikācijas numurs: DKNP 2026/64/ERAF.
1.3. Iepirkumu organizē un realizē Dienvidkurzemes novada pašvaldība, reģ. Nr. 90000058625, (turpmāk – Pasūtītājs), adrese: Lielā iela 54, Grobiņa, Dienvidkurzemes novads, LV-3430, tālrunis 63490458. 

1.4. Kontaktpersonas:  

1.4.1. Vecākā iepirkumu speciāliste: Inta Muste, mob. 22039062, e-pasts: iepirkumi@dkn.lv  jautājumos par iepirkuma Nolikumu;

1.4.2. Projekta vadītāja: Ilva Markus-Narvila, tālr. 29397038, e-pasts:  ilva.markus-narvila@dkn.lv, jautājumos par tehnisko specifikāciju. 

1.5. Komisija - visus ar iepirkuma norisi saistītos jautājumus risina Dienvidkurzemes novada pašvaldības Iepirkumu komisija, kas apstiprināta ar Dienvidkurzemes novada pašvaldības domes 17.02.2026. lēmumu Nr.87 (turpmāk – Komisija).
1.6. Apspriede ar piegādātājiem: 17.07.2026. - 03.08.2026.

2. Iepirkuma priekšmets, līguma izpildes laiks un vieta

2.1. Iepirkuma priekšmets ir 3 (trīs) ūdens ņemšanas vietu izbūve ugunsdzēsības vajadzībām Dienvidkurzemes novadā, saskaņā ar SIA “IK projekts” izstrādātajiem paskaidrojuma rakstiem (Nolikuma 2.1.pielikums, 2.2.pielikums un 2.3.pielikums), darba apjomiem (tāmēm) (Nolikuma 3.1.pielikumā, 3.2.pielikumā, 3.3.pielikumā) un līguma nosacījumiem (Nolikuma 9.pielikums), atbilstoši Publisko iepirkumu likumam un citu Latvijas Republikas normatīvo aktu prasībām. 

2.2. CPV klasifikatora kods: 45200000-9 (Pilnīgas vai daļējas izbūves darbi un inženiertehniskie darbi),  45240000-1 (Ūdens projektu būvdarbi).  Būvdarbi.
2.3. Plānotais līguma izpildes termiņš: 2 (divi) mēneši no līguma noslēgšanas brīža. 
2.4. Pretendents var iesniegt piedāvājumu par vienu vai vairākām daļām. Iepirkuma priekšmets sadalīts 3 (trīs) daļās:

2.4.1. 1.daļa – “Ūdens ņemšanas vietas izbūve Kalētu pagasta Kalētu ciemā ugunsdzēsības vajadzībām”;

2.4.2. 2.daļa – “Ūdens ņemšanas vietas izbūve Kalētu pagasta Ozolu ciemā ugunsdzēsības vajadzībām”;
2.4.3. 3.daļa –“Ūdens ņemšanas vietas izbūve Vērgales pagasta Ziemupes ciemā ugunsdzēsības vajadzībām”.
2.5. Līguma izpildes vietas:

2.5.1. Liepu aleja 6, Kalēti, Kalētu pagasts, Dienvidkurzemes novads, LV-3484;

2.5.2. “Ozoli”, Kalētu pagasts, Dienvidkurzemes novads, LV-3484;

2.5.3. "Ziemupes tautas nams" Ziemupe, Vērgales pagasts,  Dienvidkurzemes novads, LV-3463.

2.6. Piedāvājuma derīguma termiņš – vismaz 6 (seši) mēneši.
2.7. Finansējuma avots: Interreg Latvija-Lietuva programmas 2021.-2027. gadam projekts Nr.LL-00228 "Sadarbība starp ugunsdrošības dienestiem, lai stiprinātu katastrofu riska novēršanu un pārvaldību uz Latvijas un Lietuvas robežas, CAFIGS” un Dienvidkurzemes novada pašvaldības līdzfinansējums. 

3. Tehniskā specifikācija

3.1. Būvdarbi jāveic saskaņā ar SIA “IK projekts” izstrādātajiem paskaidrojuma rakstiem Iepirkuma priekšmeta 1.daļai –  “Ūdens ņemšanas vieta Kalētu pagasta Kalētu ciemā ugunsdzēsības vajadzībām” (BIS lietas Nr. BIS-BL-697604-8588_2023-03-29), Iepirkuma priekšmeta 2.daļai –  ‘’Ūdens ņemšanas vieta Kalētu pagasta Ozolu ciemā ugunsdzēsības vajadzībām” (BIS lietas Nr. BIS-BL-697608-8587_2023-03-29), Iepirkuma priekšmeta 3.daļai –  ‘’Ūdens ņemšanas vieta Vērgales pagasta Ziemupes ciemā ugunsdzēsības vajadzībām” (BIS lietas Nr. BIS-BL-697611-8584_2023-03-29) (Nolikuma 2.1.pielikums, 2.2.pielikums un 2.3.pielikums), Darbu apjomiem tāmēm (nolikuma 3.1.pielikums, 3.2.pielikums un 3.3.pielikums), un līguma projekta (Nolikuma 9.pielikums) nosacījumiem.
3.2. Finanšu piedāvājumam pievienotajās tāmēs (Nolikuma 3.1.pielikums, 3.2.pielikums un 3.3.pielikums) visas atsauces uz iekārtu, materiālu un izstrādājumu izgatavotāju firmām liecina tikai par šo izstrādājumu atbilstību noteiktiem kvalitātes rādītājiem un ir iespējama nomaiņa ar citiem tehniski ekvivalentiem materiāliem. Minētās preču zīmes ir jāsaprot kā atsauce uz pielīdzināmu „vai ekvivalents” vai augstāku standartu;

3.3. Ja tiek piedāvāti ekvivalenti materiāli no būvniecības ieceres dokumentācijā noteiktā: 

3.3.1. pretendentam ir jādzēš esošais ieraksts un jānorāda tikai konkrētais piedāvātais materiāls (ražotājs, modelis), nevis tikai atsauce “vai ekvivalents” UN 

3.3.2. jāiesniedz piedāvājumā kā ekvivalentu norādīto materiālu un būvniecības ieceres dokumentācijā norādīto materiālu tehnisko datu salīdzinājumu tabulas, kā arī aprēķinus, skaidrojumus (tostarp, kurai pozīcijai attiecināma kura piedāvājumam pievienotā datu lapa) utml., pamatojot, ka piedāvājumā norādītie materiāli ir ekvivalenti un to kvalitātes rādītāji ir tādi paši, vai labāki un ekonomiskāki par būvniecības ieceres dokumentācijā norādītiem. 

3.4. Pretendentam būvdarbi jāizpilda ar saviem materiāliem, nepieciešamās kvalifikācijas darbiniekiem un tehniskajiem līdzekļiem (ierīcēm, iekārtām, mehānismiem, instrumentiem utt.), nepieciešamības gadījumā piesaistot apakšuzņēmējus.

3.5. Pretendentam jāņem vērā, ka tehniskajās specifikācijās norādīto darbu izpilde ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami attiecīgā būves elementa vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām, ietverot visus nepieciešamos būvdarbus konkrēta darba izpildei.  Papildus jāņem vērā:

3.5.1. izdevumi izpilddokumentācijas sagatavošanai; 

3.5.2. virsizdevumos iekļautas visas papildu izmaksas, kuras saistītas ar būvlaukuma iekārtošanu, uzturēšanu, būvdarbu organizēšanu, vadīšanu, darba aizsardzību un apdrošināšanu, citas ar būvdarbu realizāciju saistītas izmaksas. Visi nepieciešamie izpilduzmērījumi, ar objekta nodošanu ekspluatācijā saistītās izmaksas. 

3.5.3. pretendentam ir pienākums par saviem līdzekļiem apdrošināt visus iespējamos riskus, tai skaitā pret trešajām personām, kas var būt saistītas ar būvdarbu izpildi un kvalitāti; 

3.5.4. objektu pieņemšana ekspluatācijā notiek saskaņā ar Būvniecības likumu un tam pakārtotiem Ministru kabineta noteikumiem.

3.6. Tehniskajam piedāvājumam pilnībā jāatbilst Tehniskās specifikācijas prasībām, Tehniskai dokumentācijai un tajā norādītiem būvdarbu apjomiem (pievienoti elektroniski). Tehniskā piedāvājuma darbu apjomu atbilstība tehniskām specifikācijām un būvniecības ieceres dokumentācijai tiks pārbaudīta saskaņā ar Finanšu piedāvājuma formās iekļautiem darbu apjomiem. Par tehniskā piedāvājuma sastāvdaļu tiek uzskatītas būvdarbu tāmes, kas sagatavotas atbilstoši šī Nolikuma 4.9.punkta noteikumiem - kā finanšu piedāvājuma sastāvdaļa.

4. Prasības Pretendentam, iesniedzamie dokumenti.

	ATLASES PRASĪBAS UN IZSLĒGŠANAS NOSACĪJUMI

	Prasība
	Iesniedzamie dokumenti, informācija

	1.1. Pretendents ir piegādātājs, kurš ir iesniedzis neatkarīgi izstrādātu piedāvājumu. Piegādātājs var būt fiziskā vai juridiskā persona, vai šādu personu apvienība jebkurā to kombinācijā, kas attiecīgi piedāvā tirgū veikt būvdarbus.


	1.1.1. Pieteikums, kas sagatavots un aizpildīts atbilstoši Nolikumam pievienotajai formai (Nolikuma 1. pielikums).

1.1.2. apliecinājums par neatkarīgi izstrādātu piedāvājumu iekļauts Nolikuma 1.pielikumā (pieteikuma forma). Atsevišķi nav jāiesniedz.
Pieteikumu ar drošu elektronisko parakstu vai sistēmas parakstu paraksta Pretendents, Pretendenta pārstāvis ar paraksta tiesībām vai Pretendenta pilnvarotā persona, pievienojot pilnvaru vai tās apliecinātu kopiju.

	1.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos  ir reģistrēti komercreģistrā vai līdzvērtīgā reģistrā ārvalstīs.
	1.2.1. Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē: https://info.ur.gov.lv/.

1.2.2. Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām vai norāda publiski pieejamu reģistru, kur Pasūtītājs varētu pārliecināties par Pretendenta reģistrācijas faktu. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	1.3. Pretendents ir reģistrēts Latvijas Republikas Ekonomikas Ministrijas Būvkomersanta reģistrā vai līdzvērtīgā iestādē ārvalstīs, saskaņā ar attiecīgās valsts, kurā tas reģistrēts, normatīvo aktu prasībām.
	1.3.1. Komisija pārbauda informāciju par Pretendentu, kurš ir reģistrēts Latvijas Republikas Ekonomikas ministrijas Būvkomersanta reģistrā www.bis.gov.lv
1.3.2. Ārvalstī reģistrētam Pretendentam, kas nav reģistrēts Būvkomersantu reģistrā, jāpievieno attiecīgos faktus apliecinoši dokumenti (kopijas) vai jānorāda publisks reģistrs, kur Pasūtītājs varētu pārliecināties par Pretendenta reģistrācijas faktu, ja attiecīgās valsts normatīvie tiesību akti paredz profesionālo reģistrāciju.

1.3.3. Ja Būvniecības informācijas sistēmā (turpmāk – BIS) norādītā informācija neatbilst faktiskajai situācijai (piem. apgrozījums, speciālisti, speciālistu sertifikāti), pretendents atsevišķā dokumentā norāda attiecīgu papildu informāciju.

	1.4. Uz Pretendentu nav attiecināmi PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.apakšpunktā noteiktie izslēgšanas gadījumi.
	1.4.1. Komisija Pretendentu izslēgšanas gadījumus pārbauda PIL 42.pantā noteiktajā kārtībā.
4.4.2.Ja Komisija konstatē, ka Pretendents būtu izslēdzams no dalības Iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtībai.

4.4.3. Komisija neattiecina PIL 42.panta otrās daļas 1.; 2. un 3.punktā minētos izslēgšanas iemeslus uz personām, kurām Pretendentā  ir izšķirošā ietekme uz līdzdalības pamata normatīvo aktu par koncerniem izpratnē, un šā likuma 42.panta otrās daļas 1.; 2.; un 11.punktā minētos izslēgšanas iemeslus uz Pretendenta patieso labuma guvēju.

4.4.4. Ārvalstīs reģistrētam Pretendentam Pasūtītājs pieprasa iesniegt reģistrācijas valsti apliecinošu dokumentu.

4.4.5. Pārbaudot PIL 42.panta otrajā daļā noteiktos izslēgšanas pamatus, pasūtītājs piemēro PIL pārejas noteikumu 28.punktu.



	1.5. Uz Pretendentu nav attiecināmi Starptautisko un Latvijas Republikas nacionālo sankciju likuma 11.¹ panta minētie attiecīgie Pretendentu izslēgšanas noteikumi.
	1.5.1. Pārbaude tiks veikta, ievērojot Starptautisko un Latvijas Republikas nacionālo sankciju likuma 11.1 pantā minēto.

	1.6. Pretendents saskaņā ar Publisko iepirkumu likuma 2.2 pantu nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces (t.sk. preces sastāvdaļas un komponentes) un pakalpojumi.
	1.6.1. Pretendents apliecina, ka līguma izpildē netiks ietvertas Krievijas un Baltkrievijas izcelsmes preces un pakalpojumi.

Apliecinājums iekļauts Nolikuma 1. pielikumā (pieteikuma forma), atsevišķi nav jāiesniedz.



	KVALIFIKĀCIJAS PRASĪBAS 

	1.7. Pretendentam iepriekšējo 5 (piecu) gadu laikā (2021., 2022., 2023., 2024., 2025. un 2026.gadā līdz piedāvājumu iesniegšanas termiņa beigām) ir izpildījis vismaz 1 (vienu) būvdarbu līgumu, kura ietvaros veikti - ūdens tilpņu atjaunošanas/izbūves būvdarbi vai meliorācijas būvdarbi, vai ārējās ūdensapgādes, vai kanalizācijas, vai lietus kanalizācijas sistēmu būvdarbi par kopējo līguma summu ne mazāku kā 15 000 euro (piecpadsmit tūkstoši euro 00 centi), bez PVN.
Objektam ir jābūt pabeigtam. Par objektu saņemta pasūtītāja atsauksme, izziņa vai  cits dokuments.
Ja Pretendents ir piegādātāju apvienība, tad vismaz vienam tās dalībniekam jābūt nepieciešamajai pieredzei.
	1.7.1. Informācija par Pretendenta iepriekšējo pieredzi atbilstoši Nolikuma 5. pielikumam. 

1.7.2. Par katru 5.pielikumā minēto pieredzi pievieno pieredzi apliecinošus dokumentus, kas satur 4.7.apakšpunktā norādīto informāciju  (piem. pušu parakstīts pieņemšanas – nodošanas akts, akts par nodošanu ekspluatācijā, akts par būvdarbu pabeigšanu, atsauksme vai cits alternatīvs dokuments);

1.7.3. Komisija patur tiesības pārbaudīt sniegtās informācijas patiesību BIS.  

Ja Pretendents sniedzis pakalpojumu Dienvidkurzemes novada pašvaldībai, tad pieredzi apliecinošie dokumenti nav jāiesniedz, bet pieredze jānorāda aizpildot Nolikuma 5.pielikumu.



	1.8. Pretendents  līguma izpildē nodrošina šādus speciālistus, kuri ir sertificēti atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām:

1. meliorācijas sistēmu būvdarbu vadīšanā un būvuzraudzībā vai 
2. ceļu būvdarbu vadīšanā un būvuzraudzībā vai 
3. ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā.
4. darba aizsardzības koordinators.
Viena persona var būt sertificēta vairākās darbības sfērās.

Nepieciešamības gadījumā, līguma izpildes saistību nodrošināšanai, piesaista citus sertificētus speciālistus.

Sertificētajiem speciālistiem jāpiedalās Iepirkuma rezultātā noslēdzamā būvdarbu līguma izpildē.
	1.8.1. Speciālistu saraksts atbilstoši Nolikuma 6. pielikumam. 

1.8.2. Komisija pārbauda speciālistu būvprakses sertifikātus un saistību ar Pretendentu BIS https://bis.gov.lv/.

1.8.3. Ja kāds no speciālistiem nav Pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi parakstītu apliecinājumu (6A. Pielikums) par dalību līguma izpildē konkrētā pozīcijā, ja Pretendents iepirkuma rezultātā iegūs līguma slēgšanas tiesības.

1.8.4. Attiecībā uz ārvalstu speciālistiem iesniedz attiecīga profesionālā reģistra izsniegtas reģistrācijas apliecības kopiju vai kompetentas institūcijas izsniegtas licences, sertifikāta vai cita līdzvērtīga dokumenta kopiju, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu.

1.8.5. Ārvalstu Pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.

Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

	FINANŠU PIEDĀVĀJUMA PRASĪBAS

	1.9. Finanšu piedāvājums, kurā norāda kopējo cenu, par kādu tiks sniegti būvdarbi.


	1.9.1. Finanšu piedāvājums sagatavots un aizpildīts atbilstoši Nolikuma 4.pielikumam.

1.9.2. Piedāvājuma cenā iekļauj visas ar Iepirkumā paredzēto pakalpojumu saistītās izmaksas – gan paredzamās, gan tādas, kuras Pretendentam vajadzēja paredzēt, un atbilstošos nodokļus (izņemot PVN). Cenā jāiekļauj visi darbu veikšanai nepieciešamie materiāli, algas, mehānismi un citi izdevumi, kā arī darbi, kas nav minēti, bet bez kuriem nebūtu iespējama tehnoloģiski pareiza (atbilstoši šī Nolikuma prasībām) un spēkā esošiem normatīviem aktiem atbilstoša darbu veikšana pilnā apmērā.

1.9.3. Finanšu piedāvājumā cenas norāda euro ar precizitāti 2 (divas) zīmes aiz komata. Pievienotās vērtības nodokļa summas, ja Pretendents ir pievienotās vērtības nodokļa maksātājs, norāda atsevišķi.

1.9.4. Finanšu piedāvājumam jāpievieno elektroniski sagatavota darbu apjomu tāmes  MS Excel formātā: koptāme, kopsavilkums un lokālās tāmes, kas sagatavotas saskaņā ar Nolikuma 3.1.pielikumu iepirkuma priekšmeta 1.daļai, 3.2.pielikumu iepirkuma priekšmeta 2.daļai, 3.3.pielikumā iepirkuma priekšmeta 3.daļai, kas saderīga ar lietojumprogrammu. Tāmē jābūt ietvertām aprēķina formulām (ar izmantotu “ROUND” funkciju ar precizitāti 2 (divas) zīmes aiz komata, saglabājot visas aktīvās formulas un funkcijas, kas izmantotas aprēķinos). Datnes nedrīkst būt aizsargātas ar paroli. 
1.9.5. Tāme jāsagatavo atbilstoši Ministru kabineta 2017. gada 3.maija noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām un noteiktajām tāmju formām.
1.9.6. Virsizdevumos jāiekļauj visas ar būvdarbu organizēšanu un nodrošināšanu saistītās netiešās izmaksas, kuras nav tieši attiecināmas uz konkrētām darbu pozīcijām, tai skaitā: būvlaukuma iekārtošanas un uzturēšanas izmaksas, būvdarbu organizēšanas un vadības izmaksas, darba aizsardzības izmaksas, apdrošināšanas izmaksas, kā arī citas ar būvdarbu realizāciju saistītās netiešās izmaksas.

Finanšu piedāvājumu paraksta ar drošu elektronisko parakstu vai sistēmas parakstu Pretendents, Pretendenta pārstāvis ar paraksta tiesībām vai Pretendenta pilnvarotā persona, pievienojot pilnvaru vai tās apliecinātu kopiju.

1.14.2. Apakšuzņēmēju sarakstā norāda arī tās personas, uz kuru iespējām Pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo būvdarbu vai sniedzamo pakalpojumu vērtības.

1.15.2. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula

3. Piedāvājuma noformējums un iesniegšanas kārtība

1.1. Piedāvājumam jābūt sagatavotam latviešu valodā. Ja piedāvājumā iekļautā informācija ir citā valodā, Pretendents pievieno tulkojumu latviešu valodā. 
1.2. Piedāvājumam pievienotie dokumenti vai tā atvasinājumi jānoformē saskaņā ar Dokumentu juridiskā spēka likumu un 2018.gada 4.septembra Ministru Kabineta noteikumiem Nr.558 “Dokumentu izstrādāšanas un noformēšanas kārtība”. Gadījumā, ja Pretendenta iesniegtais piedāvājums nebūs sagatavots precīzi atbilstoši augstākminētajiem normatīvajiem aktiem, Komisija izvērtēs neatbilstību būtiskumu un lems par piedāvājuma tālāku izskatīšanu.

1.3. Pretendents var iesniegt vienu piedāvājumu par vienu vai vairākām Iepirkuma priekšmeta daļām. Nav atļauts pieteikties uz nepilnu iepirkuma apjomu. Piedāvājumi par nepilnu iepirkuma apjomu netiek vērtēti.

1.4. Piedāvājumi iesniedzami EIS e-konkursu apakšsistēmā https://www.eis.gov.lv/EKEIS/Supplier/Organizer/16621  līdz IUB tīmekļvietnes paziņojumā un EIS e-konkursu apakšsistēmā norādītajam iesniegšanas termiņam.
1.5. Ievērojot PIL 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

1.6. Pretendents ir tiesīgs pirms piedāvājumu iesniegšanas termiņa beigām grozīt, atsaukt iesniegto piedāvājumu. 

1.7. Piedāvājums iesniedzams elektroniski EIS e-konkursu apakšsistēmā, ievērojot sekojošas Pretendenta izvēles iespējas:

1.7.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

1.7.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšuplādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.7.3. Elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).

1.8. Ja Pretendents piedāvājuma datu aizsardzībai ir izmantojis piedāvājuma šifrēšanu, Pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.

1.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

1.10. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

5. Iepirkuma dokumentācija

1.11. Iepirkuma Nolikumu un tā pielikumus var saņemt pircēja profilā  EIS e-konkursu apakšsistēmas vietnē: https://www.eis.gov.lv/EKEIS/Supplier/Organizer/16621 šī Konkursa sadaļā.

1.12. EIS reģistrēta ieinteresētā persona var reģistrēties kā Nolikuma saņēmējs. Skaidrojums atrodams vietnē:

https://www.eis.gov.lv/EIS/Publications/PublicationView.aspx?PublicationId=883   

1.13. Pasūtītājs un Pretendents ar informāciju apmainās, saskaņā ar PIL 38.pantā noteikto kārtību.

1.14. Ja Pasūtītājs līdz piedāvājumu iesniegšanas termiņa beigām veic grozījumus Nolikumā vai tā pielikumos, tas ievieto paziņojumu IUB mājas lapā internetā www.iub.gov.lv , kā arī pircēja profilā EIS e-konkursu apakšsistēmā: 

https://www.eis.gov.lv/EKEIS/Supplier/Organizer/16621.  

Nolikumu saņēmušie Pretendenti ir atbildīgi par informācijas iegūšanu no pircēja profila EIS e-konkursa apakšsistēmas.

1.15. Ja ieinteresētais piegādātājs ir laikus pieprasījis papildu informāciju par Iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām. Ja jautājums saņemts ārpus Pasūtītāja noteiktā darba laika (pirmdienās, trešdienās, ceturtdienās  no plkst. 8.30 līdz 17.00, otrdienās no 8.30 līdz 19.00, piektdienās no 8.00 līdz 14.00), tad tas tiek uzskatīts par saņemtu nākamajā darba dienā. Papildu informāciju Komisija nosūta e-pasta sūtījumā ieinteresētajam Pretendentam, kurš pieprasījis informāciju, un vienlaikus ievieto informāciju pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/16621 šī Konkursa sadaļā. 

7. Piedāvājumu atvēršana

1.16. Piedāvājumu atvēršana notiek, izmantojot tīmekļvietnē www.eis.gov.lv  pieejamos rīkus piedāvājumu elektroniskai saņemšanai, IUB tīmekļvietnes paziņojumā un EIS e-konkursu apakšsistēmā norādītajā termiņā.
1.17. Piedāvājumu atvēršana ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

1.18. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa Nolikumā vai paziņojumā par līgumu, tad Pasūtītājs rīkojas 28.02.2017.  Ministru kabineta noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.

8. Pretendentu piedāvājuma noformējuma pārbaude, pretendentu atlase, tehnisko un finanšu piedāvājumu atbilstības pārbaude

7.1. Piedāvājumu noformējuma pārbaudi, Pretendentu atlasi, tehnisko un finanšu piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes.

7.2. Komisija ir tiesīga:

7.2.1. pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no uzaicinājuma saņemšanas dienas. Komisija var noteikt garāku laiku papildus informācijas vai paskaidrojumu iesniegšanai, ņemot vērā pieprasītās informācijas raksturu un apjomu. 
7.2.2. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. 

7.3. Piedāvājumu noformējuma pārbaudei, Pretendentu atlasei, tehnisko piedāvājumu atbilstības pārbaudei un piedāvājumu vērtēšanai Komisija var pieaicināt ekspertu, kas dod rakstisku vērtējumu. Vērtējumu pievieno komisijas sēdes protokolam. Komisijai ir tiesības ņemt vērā eksperta viedokli, vai neņemt, ja tai ir pamatoti argumenti.

7.4. Iepirkuma komisija atbilstoši Ministru Kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 16.punkta regulējumam ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, saskaņā ar nolikumā noteikto piedāvājumu izvēles kritēriju.

7.5. Lai konstatētu, kuram pretendentam ir piešķiramas Iepirkuma līguma slēgšanas tiesības, Iepirkuma komisija pārbauda vai iesniegtajās piedāvājumos nav aritmētiskās kļūdas.

7.6. Katrā vērtēšanas posmā vērtē tikai to Pretendentu piedāvājumus, kuri nav noraidīti iepriekšējā vērtēšanas posmā.

7.7. Piedāvājumu noformējuma pārbaudes laikā Komisija izvērtē, vai piedāvājums sagatavots un noformēts atbilstoši konkursa nolikumā (5.punkts) norādītajām noformējuma prasībām un pieņem attiecīgu lēmumu. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par tālāku piedāvājuma vērtēšanu.
7.8. Pretendentu atlases laikā Komisija pēc Pretendentu iesniegtajiem atlases dokumentiem pārbauda Pretendentu atbilstību Nolikumā izvirzītajām prasībām (Nolikuma 4.punkts) un pieņem attiecīgu lēmumu. Ja Pretendents neatbilst kādai no Nolikuma 4.punktā (izņemot 4.11.punktā) izvirzītajām prasībām, tā piedāvājums tiek noraidīts.
7.9. Ja juridiska persona ir veikusi reorganizāciju un jaunizveidotā sabiedrība ir tās saistību un tiesību pārņēmēja, pieredze kvalitatīvā un savlaicīgā pakalpojuma sniegšanā nolikumā noteiktajā kārtībā tiek atzīta arī par laiku pirms reorganizācijas veikšanas. Šajā gadījumā Pretendents papildus Nolikuma 4. punktā norādītajiem dokumentiem iesniedz Uzņēmumu reģistra lēmuma kopiju, kas apliecina reorganizācijas pabeigšanu.    

7.10. Pretendenta tehnisko spēju atbilstības pārbaudes laikā Komisija izvērtē Pretendenta tehniskā piedāvājuma atbilstību nolikumā noteiktajām prasībām (Nolikuma 4.punkts) un pieņem attiecīgu lēmumu.
7.11. Finanšu piedāvājumu vērtēšanas laikā Komisijas locekļi vērtē piedāvāto cenu euro, neieskaitot pievienotās vērtības nodokli.

7.12. Finanšu piedāvājuma vērtēšanas laikā Komisija pārbauda, vai finanšu piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto finanšu piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. 

7.13. Komisijas sekretārs, ņemot vērā aritmētisko kļūdu labojumus, sagatavo finanšu piedāvājumu apkopojuma tabulu, sarindojot piedāvājumus no piedāvājuma ar zemāko cenu līdz piedāvājumam ar augstāko cenu.

7.14. Komisija pieņem lēmumu, ņemot vērā finanšu piedāvājumu apkopojuma tabulu.

8. Piedāvājuma izvēles kritērijs 

8.1. Piedāvājuma izvēles kritērijs: ir piedāvājums ar viszemāko cenu.
8.2. Finanšu piedāvājumu vērtēšanas laikā Komisijas locekļi vērtē piedāvāto cenu eiro, neieskaitot pievienotās vērtības nodokli.

8.3. 3. Ja komisija, pirms pieņem lēmumu par iepirkuma līguma slēgšanu, konstatē, ka pēc izvērtēšanas divu vai vairāku piedāvājumu cenas ir vienādas, uzvarētājs tiek noteikts, izlozes kārtībā (izlozi uzsāk pretendents, kas EIS iesniedzis piedāvājumu pirmais un tālāk nākamais, kas iesniedzis kā otrais, un tā tālāk līdz pēdējam piedāvājumu iesniegušajam pretendentam). Izlozē piedalās vismaz 3 (trīs) komisijas locekļi un tā tiek protokolēta.
9. Nepamatoti lētu piedāvājumu pārbaude

1.1. Ja Komisija uzskata, ka konkrētais Pretendenta piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, saskaņā ar PIL 53. pantu.

1.2. Komisija pēc Pretendenta rakstiska pamatojuma saņemšanas pieņem lēmumu par Pretendenta turpmāko dalību konkursa procedūrā.

10. Lēmuma par līguma slēgšanas tiesību piešķiršanu pieņemšana

1.3. Komisija iepirkuma līguma izpildes tiesības piešķir pretendentam ar saimnieciski izdevīgāko piedāvājumu atbilstoši 9.punktā noteiktajam piedāvājuma izvēles kritērijam.

1.4. Komisija dienā, kad pieņemts lēmums par iespējamu līguma slēgšanas tiesību piešķiršanu, attiecībā uz pretendentu, kuram būtu piešķiramas līguma slēgšanas tiesības, veic pārbaudi, vai uz pretendentu neattiecas Iepirkuma nolikuma 4.4.punktā un 4.5.punktā noteiktie izslēgšanas nosacījumi. 
1.5. Komisija pieņem lēmumu slēgt iepirkuma līgumu ar Pretendentu, kuram ir nolikumā izvirzītām prasībām atbilstoša kvalifikācija, kuru piedāvājumi atbilst nolikumā noteiktajām prasībām, vai lemt par iepirkuma izbeigšanu bez iepirkuma līguma noslēgšanas, ja tam ir objektīvas pamatojums. 

1.6. Ja attiecīgajam iepirkumam visi iesniegtie piedāvājumi ir atzīti par neatbilstošiem Nolikuma prasībām, kā arī piedāvājuma līgumcena pārsniegs Pasūtītāja budžeta iespējas, Komisijai ir tiesības lemt par iepirkuma izbeigšanu bez iepirkuma līguma noslēgšanas. Ja tikai viens pretendents iesniedzis piedāvājumu atklātā konkursā, Komisija pieņem lēmumu pārtraukt iepirkuma procedūru, izņemot PIL 42.panta divpadsmitajā daļā atrunātos gadījumus. 

1.7. Ja izraudzītais Pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt pamatotu lēmumu slēgt iepirkuma līgumu ar Pretendentu, kas atbilst visām nolikumā izvirzītajām prasībām un kurš ir nākamais piedāvājis zemāko cenu iepirkumam. 
1.8. Komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem pretendentiem tiek nosūtīts elektroniski, izmantojot drošu elektronisko parakstu, uz pretendenta pieteikumā (nolikuma 1. pielikums) norādīto elektronisko pasta adresi vai eAdresi .
4. Iepirkuma līgums

10.1. Iepirkuma līgumā (9.pielikums) noteiktas visas tiesiskās attiecības starp Pasūtītāju un Izpildītāju.

10.2. Pasūtītājs patur tiesības neslēgt iepirkuma līgumu, ja ir nepietiekams finansējums projekta darbības īstenošanai un/vai netiek saņemts projekta apstiprinājums.

10.3. Iepirkuma līgumu slēdz ne agrāk kā PIL 60.panta septītajā daļā noteiktajos termiņos.

10.4. Pretendenta piedāvājumā norādītās cenas ir līgumcenas. Līgumcenā ir ietvertas visas izmaksas, kas nepieciešamas kvalitatīvai pakalpojuma izpildei. 

10.5. Pamatojoties uz PIL 60. panta desmito daļu iepirkuma līguma teksts ne vēlāk kā 10 darba dienu laikā pēc dienas, kad līgums stājas spēkā, tiks publicēts Pircēja profilā, kas ir internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (EIS).

10.6. Noslēgtie iepirkuma līgumi, kā arī visi tā pielikumi, grozījumi un papildinājumi ir brīvās pieejamības informācija saskaņā ar PIL.
10.7. Ja Pretendentam ir iebildumi par konkursa nolikumam pievienotā iepirkuma līguma projekta nosacījumiem, tie jāizsaka līdz piedāvājumu iesniegšanas termiņa beigām. Pēc piedāvājumu atvēršanas iebildumi par projektu nosacījumiem netiek ņemti vērā.
10.8. Ja Pretendents ar kuru Pasūtītājs pieņēmis lēmumu slēgt iepirkuma līgumu ir personu apvienība, Pretendents 10 (desmit) dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

11. Konkursa komisijas tiesības un pienākumi

13.1. Komisija savas kompetences ietvaros pieņem lēmumus, kā arī veic citas darbības, kas izriet no nolikuma un spēkā esošiem normatīvajiem aktiem.

13.2. Komisijas sēdes tiek protokolētas, ievērojot normatīvo aktu prasības. 

13.3. Komisija ir lemttiesīga, ja sēdē piedalās vismaz divas trešdaļas no Komisijas locekļiem un lēmumus pieņem ar vienkāršu balsu vairākumu. Komisijas locekļi ir tiesīgi balsot tikai “par” vai “pret”. Ja balsu skaits sadalās vienādi, izšķirošā ir komisijas priekšsēdētāja balss.

13.4. Komisijai ir tiesības:

13.4.1. pieprasīt papildus informāciju no Pretendentiem par piedāvājumu, kā arī lai Pretendents izskaidro informāciju, ko tas sniedzis;

13.4.2. pieaicināt Komisijas darbā speciālistus vai ekspertus ar padomdevēja tiesībām, ievērojot normatīvo aktu prasības;

13.4.3. pieņemt motivētu lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu;

13.4.4. rīkoties saskaņā ar šajā nolikumā minēto un spēkā esošajiem LV normatīvajiem aktiem.

13.4.5. izslēgt Pretendentu no turpmākās dalības iepirkuma procedūrā vai neizskatīt Pretendenta piedāvājumu, ja Pretendents neatbilst kādām konkursa nolikuma prasībām vai Pretendents ir sniedzis Pasūtītājam nepatiesas ziņas vai vispār nav sniedzis tās;
13.4.6. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. Gadījumos, kad Komisija vai Pasūtītājs ir ieguvis informāciju šādā veidā, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Komisijas vai Pasūtītāja iegūtā informācija neatbilst faktiskajai situācijai.

13.4.7. pārbaudīt Pretendenta iesniegtos pieredzi apliecinošos dokumentus, sazinoties ar Pretendenta uzrādīto kontaktpersonu.

13.4.8. pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu.

13.4.9. pieņemt lēmumu pārtraukt iepirkumu saskaņā vai Iepirkuma daļu saskaņā ar PIL vai 2017.gada 28.februāra Ministru kabineta noteikumiem Nr.107 “Iepirkuma procedūru un metu konkursu norises kārtība”.
13.4.10. pārbaudīt un labot aritmētiskās kļūdas piedāvājumos.

13.4.11. Izziņas un citus dokumentus, kurus PIL noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

13.4.12. citas nolikumā minētās tiesības.

13.5. Komisijas pienākumi:

13.5.1. izskatīt un vērtēt Pretendentu piedāvājumus, ievērojot nolikuma prasības;

13.5.2. nodrošināt vienlīdzīgu un taisnīgu attieksmi pret visiem Pretendentiem;

13.5.3. ne vēlāk kā 3 (trīs) darba dienu laikā no lēmuma pieņemšanas dienas rakstveidā informēt Pretendentus par pieņemto lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, nosūtīt attiecīgu paziņojumu Iepirkuma uzraudzības birojam; 

13.5.4. veikt citus nolikumā minētos pienākumus.

12. Pretendenta tiesības un pienākumi

13.6. Pretendenta tiesības: 

13.6.1. atsaukt savu piedāvājumu līdz piedāvājuma iesniegšanas termiņa beigām, rakstiski informējot par to Komisiju;

13.6.2. pieprasīt izskaidrot lēmumu par tā piedāvājuma noraidīšanu;

13.6.3. citas nolikumā minētās tiesības.

13.7. Pretendenta pienākumi:

13.7.1. pārliecināties, ka visi nolikumā norādītie dokumenti, pieprasītie skaidrojumi, grozījumi vai papildinājumi pilnībā iesniegti Pasūtītājam;

13.7.2. uzņemties atbildību par visu piedāvājumā norādīto ziņu patiesumu (gadījumā, ja Komisija, pārbaudot šīs ziņas, noskaidro, ka tās neatbilst patiesībai, attiecīgais Pretendents tiek izslēgts no turpmākās dalības konkursa procedūrā);

13.7.3. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultātiem;

13.7.4. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā ierodas noslēgt iepirkuma līgumu;

13.7.5. pieprasīt rakstveidā no Komisijas papildu informāciju par nolikumu ne vēlāk kā 6 (sešas) dienas pirms piedāvājuma iesniegšanas termiņa beigām;

13.7.6. saņemot Komisijas pieprasījumu sniegt informāciju nolikumā paredzētajos gadījumos, norādīto informāciju sniegt 3 (triju) darbdienu laikā no Komisijas pieprasījuma parakstīšanas dienas;

13.7.7. citi nolikumā minētie pienākumi.

13. Personas datu aizsardzības jautājumi

15.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).

15.2. Personas datu apstrādes pamatojums – iepirkuma procedūru īstenošana, iepirkuma līguma noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem.

15.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkumā, gan līguma izpildē, ja ar pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.

15.4. Pretendents nodrošina visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkuma procedūrā, gan līguma izpildē, ja ar pretendentu tiks noslēgts iepirkuma līgums, informēšanu par paredzēto personas datu apstrādi.

15.5. Personas datu apstrādes pārzinis: Dienvidkurzemes novada pašvaldība, kontaktinformācija: Lielā iela 54, Grobiņa, Dienvidkurzemes novads, LV-3430, elektroniskais pasts: pasts@dkn.lv, tālrunis 63490458. 

14. Pielikumi:

14.1. 1. pielikums – Pieteikums iepirkumam;

14.2. 2.1.pielikums 1.daļai – SIA “IK projekts” izstrādāto paskaidrojuma rakstu “Ūdens ņemšanas vieta Kalētu pagasta Kalētu ciemā ugunsdzēsības vajadzībām”  (BIS lietas Nr. BIS-BL-697604-8588_2023-03-29);

14.3. 2.2.pielikums 2.daļai – SIA “IK projekts” izstrādāto paskaidrojuma rakstu ‘’Ūdens ņemšanas vieta Kalētu pagasta Ozolu ciemā ugunsdzēsības vajadzībām” (BIS lietas Nr. BIS-BL-697608-8587_2023-03-29);
14.4. 2.3.pielikums 3.daļai - SIA “IK projekts” izstrādāto paskaidrojuma rakstu ‘’Ūdens ņemšanas vieta Vērgales pagasta Ziemupes ciemā ugunsdzēsības vajadzībām” (BIS lietas Nr. BIS-BL-697611-8584_2023-03-29).

14.5. 3.1.pielikums 1.daļai – Tāmes;

14.6. 3.2.pielikums 2.daļai - Tāmes;

14.7. 3.3.pielikums 3.daļai – Tāmes.

14.8. 4. pielikums – Finanšu piedāvājums;

14.9. 5. pielikums – Informācija par pretendenta iepriekšējo pieredzi;
14.10. 6. pielikums – Speciālistu saraksts/speciālistu pieredze;
14.11. 7. pielikums – Apliecinājums par objekta apsekošanu;
14.12. 8. pielikums – Apakšuzņēmēja apliecinājums;
14.13. 9. pielikums – Līguma projekts.
�Izziņas un citus dokumentus, kurus Likumā noteiktajos gadījumos izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu

